Watara taun 1985, Steven Chu sarèncang ing Bell Labs ngrembakakaké sawijining tèknik kanggo ngedhunaké tèmperatur atom migunakaké laser. Ing taun kang padha, saklompok èlmuwan kang diketuwai déning William D. Phillips kasil nyekel atom natrium jroning prangkap magnèt. Claude Cohen-Tannoudji banjur nggabungaké kaloro tèknik kasebut kanggo ngedhemaké sapérangan cilik atom nganti sapérangan mikrokelvin. Iki ngidinaké èlmuwan nyinaoni atom kanthi présisi kang dhuwur banget, kang ing tembé wuri nggawa para èlmuwan nemokaké kondhènsasi Bose-Einstein.[29]